Diari Oficial de la Generalitat Valenciana


Sumari del DOGV 3693, del 22-02-2000 (2000/926)

RESOLUCIÓ de 13 de desembre del 1999, del director general de l’Agència per a la Qualitat, l’Avaluació i la Modernització dels Serveis Assistencials de la Conselleria de Sanitat, que renova l’acreditació de l’Hospital Comarcal Marina Alta per fer extraccions d’òrgans i teixits de donants morts.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/926


Data del document
:   13-12-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Dénia
    * establiment hospitalari
    * trasplantament d'òrgans

RESOLUCIÓ de 13 de desembre del 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital Comarcal Marina Alta per fer extraccions d'òrgans i teixits de donants morts. [2000/M926]
  
Vista la sol·licitud de renovació de l'acreditació de l'Hospital Comarcal Marina Alta, de Dénia (Alacant), per fer extraccions d'òrgans i teixits de donants morts.
  
Antecedents de fet
  
1. L'Hospital Comarcal Marina Alta, situat a la partida Plana de l'Est, número 4, de Dénia (Alacant), va obtenir l'acreditació per fer extraccions d'òrgans i teixits de donants morts per la Resolució del secretari general de la Conselleria de Sanitat del 13 de desembre de 1994.
  
2. El director de l'Hospital Comarcal Marina Alta, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació de l'Hospital Comarcal Marina Alta de Dénia (Alacant) per fer extraccions d'òrgans i teixits de donants morts amb data 31.08.1999.
  
3. La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació per fer extraccions d'òrgans i teixits de donants morts.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
2. S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions d'òrgans i teixits de donants morts de l'Hospital Comarcal Marina Alta, situat a la partida Plana de l'Est, número 4, de Dénia (Alacant). Aquesta acreditació serà vàlida durant un període de cinc anys, amb efecte des del 13 de desembre de 1999.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció de la Unitat de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.